Proiect

PARLAMENTUL REPUBLICII MOLDOVA

LEGE

pentru modificarea Codului fiscal nr.1163-XIII 
din 24 aprilie 1997
Parlamentul adoptă prezenta lege organică.

Art. I. ( Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediţie specială, 8 februarie 2007), cu modificările şi completările ulterioare, se modifică după cum urmează:
1. La articolul 290 litera c), cuvintele „plasare (amplasare)” se substituie cu cuvîntul „amplasare”.

2. La articolul  291 la litera c), liniuţa a doua va avea următorul cuprins:

„( suprafaţa publicităţii exterioare”.

3. La articolul 295 litera e), cuvintele „şi de publicitate” se exclud.

4. În anexa la titlul VII litera c) poziţia a doua, coloanele 2, 3 şi 4 vor avea următorul cuprins:

	2
	3
	4

	„Suprafaţa publicităţii exterioare 

	500 lei anual pentru fiecare metru pătrat
	Trimestrial, în rate egale pînă în ultima zi a lunii imediat următoare după trimestrul gestionar”


Art. II. – Prezenta lege intră în vigoare la data publicării.

Preşedintele Parlamentului
NOTA INFORMATIVA
Necesitatea elaborării proiectului de lege în cauză a fost condiţionată în principal de modificările operate prin Legea pentru modificarea şi completarea unor acte legislative nr. 177-XVI din 20 iulie 2007, şi anume în partea ce ţine de modificarea bazei impozabile şi a cotei maxime a taxei de amplasare a publicităţii, respectiv a publicităţii exterioare. Astfel, începînd cu 01 ianuarie 2008. baza impozabilă urmează a' fi „suprafaţă publicitară a obiectivului de publicitate exterioară", iar cota taxei - „500 lei la amplasare".
Totuşi, sintagma „la amplasare" provoacă de cele mai dese ori anumite neclarităţi, cît şi interpretări diferite din partea contribuabililor care activează în domeniul industriei publicitare. De cele mai dese ori prin aceasta se subînţelege achitarea taxei de amplasare a publicităţii exterioare doar o singura dată - la amplasarea obiectivului de publicitate exterioară (afişului, panoului, standului şi altor mijloace tehnice publicitare). Dar. pornind de la ideea că obiectivele de publicitate exterioară sunt amplasate de către contribuabilii care activează în sectorul dat pe perioade îndelungate de timp (uneori chiar şi pentru perioade de mai mulţi ani), iar informaţiile publicitare amplasate prin intermediul acestor obiective sunt schimbate cu o frecvenţă mai mare (chiar şi săptămînal) - în aceste condiţii încasările la buget rămînînd la nivelul achitării taxei cu referinţă la amplasarea obiectivului - este iminent faptul că o asemenea interpretare nu este raţională.
în contextul celor expuse, precum şi reieşind din impactul negativ creat de modificările produse în Legea nr. 177-XVI din 20 iulie 2007, se confirmă necesitatea înlocuirii sintagmei „la amplasare" cu cuvîntul „anual", ceea ce va conduce la achitarea taxei de amplasare a publicităţii exterioare, indiferent de momentul sau perioada amplasării obiectivului sau a însăşi informaţiei publicitare şi la înlăturarea tuturor divergenţelor ce apar la momentul actual.
Totodată, întru aducerea în corelaţie a prevederilor art.289 lit.c) din Codul fiscal se propune modificarea art.290 lit.c) din Codul fiscal, în partea ce ţine de denumirea taxei reglementată de Codului fiscal, iar modificarea la art. 295 al Codului fiscal este făcută în contextul modificării bazei impozabile şi întru evitarea evaziunii fiscale legale în partea ce ţine de amplasarea publicităţii mixte (a publicităţii sociale şi publicităţii exterioare).
